CELEX: 62011CN0469
Language: lt
Date: 2011-09-14 00:00:00
Title: Byla C-469/11 P: 2011 m. rugsėjo 14 d. Evropaïki Dynamiki — Proigmena Systimata Tilepikoinonion Pliroforikis kai Tilematikis AE pateiktas apeliacinis skundas dėl 2011 m. birželio 22 d. Bendrojo Teismo (pirmoji kolegija) priimtos nutarties byloje T-409/09 Evropaïki Dynamiki — Proigmena Systimata Tilepikoinonion Pliroforikis kai Tilematikis AE prieš Europos Komisiją

12.11.2011   
            
            
               LT
            
            
               Europos Sąjungos oficialusis leidinys
            
            
               C 331/13
            
         2011 m. rugsėjo 14 d.Evropaïki Dynamiki — Proigmena Systimata Tilepikoinonion Pliroforikis kai Tilematikis AE pateiktas apeliacinis skundas dėl 2011 m. birželio 22 d. Bendrojo Teismo (pirmoji kolegija) priimtos nutarties byloje T-409/09 Evropaïki Dynamiki — Proigmena Systimata Tilepikoinonion Pliroforikis kai Tilematikis AE prieš Europos Komisiją
   
   (Byla C-469/11 P)
   2011/C 331/22
   Proceso kalba: anglų
   
      Šalys
   
   
      Apeliantė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE, atstovaujama N. Korogiannakis
   
      Kita proceso šalis: Europos Komisija
   
      Apeliantės reikalavimai
   
   Apeliantė Bendrojo Teismo prašo:
   
               —
            
            
               panaikinti Bendrojo Teismo nutartį byloje T-409/09,
            
         
               —
            
            
               atmesti visą Komisijos pareikštą prieštaravimą dėl priimtinumo,
            
         
               —
            
            
               grąžinti bylą Bendrajam Teismui, kad šis ją išspręstų iš esmės,
            
         
               —
            
            
               priteisti iš Komisijos apeliantės bylinėjimosi ir kitas išlaidas, įskaitant patirtas pirmojoje instancijoje, net jeigu apeliacinis skundas bus atmestas, ir šio apeliacinio proceso išlaidas, jei apeliacinis skundas bus pripažintas priimtinu.
            
         
      Apeliacinio skundo pagrindai ir pagrindiniai argumentai
   
   Apeliantė teigia, kad skundžiama nutartis turi būti panaikinta remiantis šiais pagrindais:
   
               —
            
            
               Bendrasis Teismas padarė teisės klaidą netaikydamas Procedūros reglamento 102 straipsnio 2 dalies nuostatų, pagal kurias bylose dėl Sąjungos institucijų deliktinės atsakomybės procesiniai terminai dėl nuotolių pratęsiami dešimčiai dienų.
            
         
               —
            
            
               Bendrasis Teismas, netaikydamas Procedūros reglamento 102 straipsnio 2 dalies nuostatų, pažeidė vienodo požiūrio ir teisinio saugumo principus.
            
         
               —
            
            
               Bendrasis Teismas padarė teisės klaidą pripažindamas, kad senaties terminas skaičiuojamas nuo Komisijos sprendimo atmesti apeliantės pasiūlymą įteikimo dienos.